Zhantas/Cleaned-Uzbek_Wikipedia huggingface dataset:
Sankt-Peterburgdagi G-20 sammiti (2013)

2013-yilning 5 - 6-sentyabrida Rossiyaning Sankt-Peterburg shahrida Katta yigirmatalik tarkibidagi mamlakatlar ishtirokidagi navbatdagi sakkizinchi uchrashuv boʻlib oʻtgan.
Sherpoy — Rossiya Prezidentining rivojlangan industrial mamlakatlar guruhi boʻyicha raisi va Katta yigirmatalik ishtirokidagi mamlakatlar raislari bilan bogʻliq Rossiya Prezidentining ekspert boshqaruvi boshligʻi etilib Kseniya Yudaeva tayinlanganRussia will host G20 summit in 2013 , at russkie-prostori.com, 6-mart 2012-yilRussia to host G20 summit in 2013 , RIA Novosti,4-noyabr 2011-yilSaint Petersburg to hold G20 Summit of 2013 , Voice of Russia, 12-aprel 2012-yil .
Sammitda koʻrilishi uchun taqdim etilgan asosiy mavzular:
 Mustahkamlilik, ishonarli va ikki tomonlama oʻsishga asoslangan Ramoch roziligini hayotda tadbiq etish;
 Mashgʻullikni taʼminlash;
 Halqaro moliyaviy valyuta sistemasiga oʻzgartirishlar kiritish;
 Moliyaviy izchillikni oʻzgartirish;
 Globallashgan energetik bozorni rivojlanishini mustahkamlash;
 Halqaro rivoshlanishni xarakatlantirish;
 Koʻptomonli shakllangan savdoni taraqqiylashtirish;
 Poraxoʻrlikga qarshi kurashish.
G20 sammitining navbatdagi yigʻinida Suriya atrofida sodir etilayotgan hodisalar moliyaviy inqirozdan chiqish yoʻliga jiddiy muammolar tugʻdirayotgani kun tartibida koʻrilgan va barcha ishtirokchi mamlakatlar tomonidan ushbu muammolarni hal qilish hamda muhokama etish takliflari bildirilgan.
Sammit soʻngida G20 liderlari ilovalariga asoslanib Sankt-Peterburg deklaratsiyasi tuzilgan.

 Sammit ishtirokchilari 

 G20 

 Taklif qilingan mamlakatlar 

 Halqaro tashkilotlar 

 

 Turkumlar 

Turkum:G20 sammitlari
Nancy Reagan

Nancy Frances Davis (6-iyul, 1921 – 6-mart, 2016) Amerika Qoʻshma Shtatlarining hozirgi Birinchi Xonimi, AQSh Prezidenti Ronald Reaganning rafiqasidir. U bu mansabdagi ilk afroamerikalik ayoldir.

Reygan Nyu-York shahrida tug'ilgan. Ota-onasi ajrashgandan so'ng, u Merilendda olti yil xolasi va amakisi bilan yashadi. 1929 yilda onasi qayta turmush qurganida, u Chikagoga ko'chib o'tdi va keyinchalik onasining ikkinchi eri tomonidan asrab olindi. Nensi Devis sifatida u 1940-1950 yillarda Gollivud aktrisasi bo'lib, keyingi ovoz siz eshitasiz..., Tundan tonggacha va Donovanning miyasi kabi filmlarda rol o'ynagan. 1952 yilda u ekran aktyorlari gildiyasining prezidenti boʻlgan Ronald Reyganga turmushga chiqdi. Uning Jeyn Vayman bilan avvalgi turmushidan ikki farzandi bor edi va u va Nensi birga ikkita farzand ko'rishgan. Nensi Reygan 1967 yildan 1975 yilgacha eri gubernator boʻlganida Kaliforniyaning birinchi xonimi boʻlgan va u Foster bobo va buvilar dasturi bilan ishlay boshlagan.
 

Turkum:Amerikalik televideniye aktrisalari
Turkum:Amerikalik aktrisalar
Turkum:AQSh birinchi xonimlari
Amaliy evolutsiya

Amaliy evolutsiya – evolutsiya nazariyasining amalda ishlatilishiga aytiladi. Evolutsion biologiya, xususan organizmlarning qanday tanlanishini oʻrganish qator amaliy ishlarda tadbiq etiladi. Zamonaviy biologiyada evolutsion yondashish ekologiya va hayot tarixini, uning oʻzgarishini tushunish uchun muhimdir.

 Sunʼiy tanlash 
Evolutsiyaning katta texnologik tadbigʻi sunʼiy tanlashdir. Odamlar minglab yillar davomidagi oʻsimlik va hayvonlarni xonakilashtirish jarayonida sunʼiy tanlashni qoʻllab kelishgan. Bugunda bunday tanlash genetik muhandislikning muhim qismiga aylanib, molekular biologiyada tayinli genlar, masalan antibiotiklarga chidamlilik genlari DNKni oʻzgartirishda ishladilmoqda. Boshqariladigan evolutsiya yordamida yangi enzim yoki antitelolar kabi kerakli oqsillar qator mutatsiya va tanlash orqali shakllantirilmoqda.

 Tibbiyot 
Antibiotiklarga chidamlilik patogen genomdagi har 108 xromosoma replikatsiyasidagi 1 mutatsiya natijasida kelib chiqishi mumkin. Patogenga qarshi antibiotik taʼsiri tabiiy bosim kabi ishlaydi; faqat shu antibiotikka chidamli mutatsiyasi bor bakteriyalargina koʻpayadi. Ular bu xossani avlodlariga oʻtkazib, natijada antibiotikka chidamli butunboshli koloniya vujudga keladi.

Organizm evolutsiyasi davomida sodir boʻlgan oʻzgarishlarni tushunish tana qismlarini qurishda kerakli va genetik kasalliklarga masʼul genlarni topishda yordam qiladi. Masalan, Meksika tetrasi turi baliqlar gʻorlardagi suv havzalarida yashab, doimiy qorongʻulikda kechgan evolutsiya tufayli koʻrish qobiliyatini yoʻqotgan. Bu koʻr baliq turli populatsiyalarini chatishtirish natijasida koʻzi koʻradigan baliqlar ham tugʻildi, chunki turli gʻorlarda yashagan turli populatsiyalar turlicha evolutsiyalanib, mutatsiyalari bir xil emas edi; chatishtirish natijasida mutatsiyalar xilma-xilligi va ehtimolligi keskin oshib, koʻra oladigan baliqlar tugʻildi. Bu tajriba koʻrish va pigmentatsiyaga masʼul kristallin va Mc1r genlarini aniqlashga yordam berdi.

 

 
 How does evolution impact my life? , Kaliforniya universiteti, Berkli
 Practical uses of evolution, talk.origins
Oyijon (albom)

„Oyijon“ — oʻzbek qoʻshiqchisi Rayhonning 2013-yil chiqqan oʻn ikkinchi albomi. Albomga quyidagi qoʻshiqlar kiritilgan:

 Мама
 Yuragimdasan
 Qani
 Samodan
 Знай
 Unutaman
 Aldangan yurak
 Doʻst
 Men boʻlay
 Sogʻinchim
 Тебя искала
 Oyijon

 
 „Oyijon“ haqida maʼlumot 

Turkum:Rayhon albomlari
Turkum:2013-yil albomlari
Oʻzbekiston 2014-yilgi Qishki Olimpiada oʻyinlarida

XXII qishki Olimpiada oʻyinlarida uch nafar Oʻzbekistonlik sportchilar, Misha Ge (figurali uchish, yakkalik) hamda togʻ changʻichilarimiz Artem Voronov va Kseniya Grigorevalar Olimpiada oʻyinlari yoʻllanmalarini qoʻlga kiritishganOlimpiadada Oʻzbekistondan besh nafar sportchi qatnashadi.

7-23- fevral kunlari Rossiyaning Sochi shahrida XXII qishki Olimpiada oʻyinlarida Oʻzbekistondan 3 nafar sportchi qatnashadi. Yana ikki sportchi XXI qishki Paralimpiya oʻyinlarda Oʻzbekiston vakili boʻladi.

Togʻ changʻichi Ramil Giyazov va snoubordist Evgeniy Slepov paralimpiyachilar oʻyinlarda qatnashadilar.

Oʻzbekiston sharafini himoya qilgan Misha Ge figurali uchish musobaqalarida 17 natijani qayd etdi. Togʻ changʻichilarimiz Kseniya Grigoreva gigant-slalomda 64-oʻrinni, slalomda esa birinchi urinishda 54 natijani qayd etdi. Artem Voronov esa gigant-slalomda 67-oʻrinni, slalomda esa 39-oʻrinni band etdi.
 Figurali uchish 
 Misha Ge (figurali uchish, yakkalik)
MusobaqaSportchilarQisqa dasturErkin dasturJami Summa ball Oʻrin Summa ball Oʻrin Summa ball OʻrinErkaklar yakkalik bahslariMisha Ge68,0718135,1917203,2617

 Togʻ changʻisi 
 Artem Voronov
 Kseniya Grigoreva
Erkaklar
MusobaqaSportchilarTez tushish/ 1 tushishSlalom/ 2 tushishJamiOʻrinVaqtOʻrinVaqtOʻrinGigant slalomArtem Voronov1:37,09721:38,36683:15,4567SlalomArtem Voronov1:00,42701:10,54402:10,9639

 Ayollar
MusobaqaSportchilarTez tushish/ 1 tushishSlalom/ 2 tushishJamiOʻrinVaqtOʻrinVaqtOʻrinGigant slalomKseniya Grigoreva1:34,56671:36,98653:11,5464SlalomKseniya Grigoreva1:07,7754yakunlay olmadi

 

Turkum:Yillar boʻyicha Oʻzbekiston Qishki Olimpiada oʻyinlarida
Flavor Flav

thumb|Flav, 2009
William Jonathan Drayton, Jr. (talaffuzi: 1959-yili Roseveltda tugʻilgan) amerikalik aktyor, komik va musiqachidir.

Turkum:Amerikalik erkak aktyorlar
Turkum:Amerikalik erkak qoʻshiqchilar
George Carlin

George Denis Patrick Carlin (; 12-may, 1937 – 22-iyun, 2008) amerikalik qiziqchi, yozuvchi, ijtimoiy tanqidchi va aktyor boʻlgan. Komediya albomlari uchun beshta Grammy mukofoti olgan. Carlin oʻzining qora yumori, siyosat, ingliz tili, psixologiya, din va turli tabu mavzular haqidagi fikrlari bilan tanilgan. Carlin va uning "Yetti iflos soʻz" komik dasturi 1978-yili AQSh Oliy Sudida qarab chiqilayotgan F.C.C. v. Pacifica Foundation ishida eʼtibor markaziga tushgan, unda 5-4 ovozlar nisbati bilan hukumatning ommaviy radioda soʻkish soʻzlarni senzuralash huquqi oʻz kuchida qoldirilgan edi. Bir gazetada Carlin "kontrmadaniyatchi qiziqchilar dekani" deb baholangan edi.

1977-yildan uning HBO uchun maxsus tomoshalari yozila boshlandi. 1980-yillar oxiridan boshlab Carlin chiqishlari zamonaviy Amerika jamiyatining ijtimoiy-madaniy tanqidiga bagʻishlandi. U Qoʻshma Shtatlardagi siyosiy masalalarni muhokama qilib, Amerika madaniyatining keragidan ortiqcha qismlarini satira qildi. 2004-yili Carlin Comedy Central kanalining eng buyuk qiziqchilar roʻyxatida Richard Pryor'dan keyin ikkinchi oʻringa qoʻyildi.

George Carlin 2008-yil 22-iyunda Santa Monica shahridagi kasalxonada yurak kasalligidan vafot etdi.Watkins M and Weber B (24-iyun 2008-yil). George Carlin, Comic Who Chafed at Society and Its Constraints, Dies at 71. NY Times archive Retrieved 6-mart 2011-yil 2008-yil 10-noyabrida Carlin'ga vafotidan keyin Amerika yumori uchun Mark Twain mukofoti berildi.

 
 

Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:Grammy mukofoti sovrindorlari
Turkum:Amerikalik ateistlar
James Avery

thumb|Avery, 2013
James LaRue Avery — 1945-yil Suffolkda tugʻilgan. Amerikalik aktyor, komediyachi.

 

Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:Afroamerikalik erkak aktyorlar
Samsung Galaxy S4

Samsung Galaxy S4 — Android 4.2 tizimida ishlaydigan smartfon
 Galaxy S IV 
Galaxy S IV – Samsung kompaniyasining yangi kashfiyoti omma e’tiboriga taqdim etildi. Ammo bu kutilganidek syurprizga aylanmad. Takrorlaymiz – hech qanday hayratga soladigan syurpriz kuzatilmadi, hamma detallar avvaldan ma’lum edi. Ammo protsessor ustida ancha ter to‘kilgani ko‘rinib turibdi. Sakkiz yadroli protsessorlar faqat AQShdan tashqaridagi modellargagina o‘rnatiladi. Amerikaning o‘zida ishlab chiqarilayotgan modellar uchun esa Qualcomm dan To‘rt yadroli protsessorlar o‘rnatilishi ko‘zda tutilgan.
Barchaning qiziqishiga sazovor bo‘lgan korpus esa plastik va polikarbonatdan tayyorlangan. Uning dizayni HTC One ning metall qoplamasi bilan solishtirganda ancha muhokamalarga sabab bo‘lmoqda, ammo uning vaznini xisobga olganda qarorni oqlash mumkin. Ekran – 5 dyuym, Full HD, pikselning zichligi esa – dyuymiga 441 nuqtani tashkil etadi. Bu jihatdan Galaksi to‘rt HTC va Sonyning yangi flagmanlaridan bir oz ortda qolmoqda. Ammo mikroskop bilan qurollanmay turib bu farqni anglash oson emas. Telefon xotirasi standart bo‘yicha – ikki gigabayt, ammo uning 16, 32 va 64 gigabayt qo‘shimcha xotirali variantlari ham ishlab chiqariladi. Asosiy, orqa kamera 13 megapiksel aniqlikka ega. Videokonferensiya va avtoportret uchun mo‘ljallangan qo‘shimcha kamera esa 2 megapiksel aniqlik bera oladi. Ammo bu bilan uning foydalanish imkoniyatlari cheklanib qolmaydi. Galaxy S IV da foydalanuvchining ko‘z qarashini nazorat qiluvchi bir necha texnologiyalar birlashtirilgan. Ulardan biri — Smart Scroll – unga ko‘ra siz ekranga qo‘l tekkizmay, уni ko‘z qarashingiz bilan boshqarishingiz mumkin. Ikkinchi mo‘jizaviy texnologiya esa - Smart Pause – bu ko‘rilayotgan videodan nigohingizni olishingiz bilan avtomatik tarzda pauzaning ishlab ketishi. Ammo tekshiruvchilar, bu aqlli pauza har doim ham ish bermasligini ta’kidlashmoqda. Bu yangi apparatning rastalardan joy olishini yana bir oydan ko‘proq vaqt kutishimizga to‘g‘ri keladi. Uning narxi boshqa raqobatchilarning o‘xshash modellari narxiga ko‘ra belgilanadi. Galaxy ning to‘rtinchi avlodini ko‘p bo‘lmasada, bir necha bor ko‘zdan kechirganlarning fikricha, uning yutug‘i avvalgi modelga nisbatan baland bo‘lishi kutilmayapti. Bunga sabab, uning ba’zi qiziqarli fishkalarini hisobga olmasa, ko‘rinishi, o‘lchami va ekranning faoliyati, tuzilishi jixatidan raqobatchi kompaniyalarning smartfonlaridan uncha katta farq qilmaydi. Ammo aynan fishkalar aytish joizki, keragidan ham ortiqroq.1234
Torf sanoati

thumb|Mashina torfni yig'adi
Torf sanoati - torf qazib olish, uni qayta ishlash va iste`molchiga yetkazib berishdan iborat. Torf o`simliklarni chala parchalanishi natijasida botqoqlarda kislorod miqdori kam bo`lgan sharoitda hosil bo`ladigan tog` jinsi. Tabiiy holda juda katta namlikka ega (88—94 foiz). Torf konlari asosan tekisliklarda ko`proq tarqalgan. Torf yoqilg`i maqsadlarida, qishloq xo`jaligida, qurilish materiali sifatida ishlatiladi. Kelajakda kimyo sanoatida xom ashyo sifatida ishlatish ko`zda tutilmoqda.

Jahondagi torf konlari zaxiralarining 2/3 qismi Rossiyaga to`g`ri keladi (138 mlrd tonna quruq torf) va asosan igna bargli o`rmonlar xududida tarqalgan. Torf konlari zaxirasining qolgan 1/3 qismi Skandinaviya davlatlariga, Polsha, Germaniya, Irlandiya, Kanada, Indoneziya, Estoniya, Yangi Zelandiya va boshqa davlatlarga to`gri keladi.
Torfning issiqlik berish koeffisienti 3000—4000 kaloriya. Agar torfni koksga aylantirilsa, yoki undan briketlar tayyorlansa, yoqilg`ining sifati oshadi. Uni gazga aylantirish ham mumkin. Torfdan olinadigan gaz sanoatning metallurgiya, mashinasozlik, oynasozlik va boshqa tarmoqlarida ishlatiladi. Bir tonna torfdan olingan gaz 220 kg neftga tengdir
Uran sanoati

Uran sanoati uran qazib olishning barcha bosqichlarini, jumladan, konlarni qidirish, ularni oʻzlashtirish va rudani boyitishni qamrab oladi. Uranni reaktor yoqilgʻisiga qayta ishlashni uran sanoatining tabiiy tarmogʻi sifatida koʻrish mumkin.

Tabiatda tarkibida urani bor 150 dan ortiq mineral bor. Yirik uran rudasi konlari Rossiyada, Chexiya va Slovakiyada, XXR, AQSH, Kanada, JAR, Avstraliya, Fransiya, Gabon va Zoirda joylashgan.
1 kg uran 2
,5 ming tonna koʻmir yonganda beradigan miqdorda issiqlik beradi. Uran miqdori rudaning tarkibida juda kam boʻlganligi uchun uran sanoati asosan xom ashyo iga yaqin joylashtiriladi.
Amaro Pargo

thumb|250px|Amaro Pargo
Amaro Pargo, toʻliq ismi Amaro Rodríguez Felipe y Tejera Machado (1678.5.3, San Cristóbal de La Laguna, Tenerife — 1747.10.4, San Cristóbal de La Laguna, Tenerife) — Ispan qaroqchisi. 

 
 El corsario Amaro Pargo

Turkum:Ispaniya
Turkum:Dengiz
Turkum:3-mayda tugʻilganlar
Turkum:4-oktyabrda vafot etganlar
Jerome David Salinger

Jerome David Salinger (1-yanvar, 1919, New York — 27-yanvar, 2010, Kornish, New Hampshire) — amerikalik yozuvchi. Uning eng mashhur asari The Catcher in the Rye („Javdarzordagi haloskor“).

Salinger Manhattanda oʻsgan, oʻrta sinflarda hikoyalar yoza boshlagan. Uning bir necha qisqa hikoyalari 1940-yillarning boshlarida nashr etilgan. Ular Whit Burnett asos solgan „Story“ jurnalida chop etilgan."J. D. Salinger". EXPLORING Novels. Detroit: Gale, 2003. Web. November 9, 2010. Salinger Ikkinchi jahon urushida qatnashgan. 1948-yilda u, tanqidchilar tomonidan baland baholangan „A Perfect Day for Bananafish“ nomli asarini, The New Yorker jurnalida chop etadi. 1951-yilda Salinger „The Catcher in the Rye“ nomli romanini nashr etadi. Bu roman dabdabali muvaffaqiyatga ega boʻladi. Bu asar yosh avlodga katta taʼsir koʻrsatdi va haligacha eng koʻp oʻqiladigan asarlardan biri hisoblanadi. Asar yiliga 250 ming nusxada chop etiladi.

Muallifning „The Ocean Full of Bowling Balls“ nomli hikoyasi xech qayerda chop etilmagan. Ammo ushbu kitob Princeton universitetining kutubxonasida mavjud. Faqatgina universitet talabalari hikoyani oʻqish imkoniyatiga egadir. Salingerning vafotidan 50 yil oʻtgach, yaʼni 2060-yil 27-yanvar kuni „The Ocean Full of Bowling Balls“ ommabop nashr etiladi.

Salinger 27-yanvar 2010-yilda New Hampshiredagi uyida 91 yoshida vafot etdi.
 

 

 
 The Reclusive Writer Inspired a Generation, Baltimore Sun, 29-yanvar, 2010
 JD Salinger — Daily Telegraph obituary
 Obituary: JD Salinger, BBC News, 28-yanvar, 2010
 

Turkum:1919-yilda tugʻilganlar
Turkum:2010-yilda vafot etganlar
Turkum:Amerikalik yozuvchilar
Olmazor tumani

Olmazor tumani (avvagli nomi Sobir Rahimov) — Toshkentdagi maʼmuriy-hududiy birlik. 1970-yilda tashkil kilingan. Sobir Rahimov nomi bilan atalgan. 1980-yildan hozirgi chegarasida. T.ning shimoli-gʻarbida joylashgan. Shimoli-gʻarbda Toshkent viloyati Zangiota tumani, shimoliy va shimoli-sharqda Toshkent tumani, sharqda Yunusobod tumani, janubiy va janubi-gʻarbda Shayxontohur tumani bilan chegaradosh. Maydoni 3,4 ming ga, shu jumladan koʻkalamzor yerlari 1,01 ming ga. Aholisi 395 ming kishi (2023). Koʻchalar soni 290 ta. Asosiy magistrallari: Beruniy, Niyozov, Kichik halqa yoʻl, Forobiy, Ziyomov, Chimboy, Usta Shirin, Tansiqboyev, Hasanov, Oybek va Qorasaroy koʻchalari. 64 ta maxalla mavjud.

 Sanoat 

Tuman hududida "Kolorfleks", "Imperial", "Osiyobatareya" qoʻshma korxonalari, 30 sanoat korxonasi, shu jumladan, "Toshkentmarmar" ishlab chiqarish. birlashmasi, "Mikond", agregat, tajribamexanika, ekskavator taʼmirlash, "Kompressor", "Oniks" va chinni zavodlari, "Toshkent mebel" ishlab chiqarish birlashmasi, "Tola" (pillakashlik) korxonasi, bosh kiyimlar fabrikasi, 10 avtotransport va 10 kurili sh tashkiloti faoliyat koʻrsatadi. Tumanda 19 ilmiy tadqiqot instituti, 4 loyihalash tashkiloti ("Oʻzgazloyiha", "Oʻzqishloqxoʻjalik loyiha", Xalq taʼlimi Vazirligining loyihakonstruktorlik byurosi, "Tash. ZNIIEP") mavjud.

 Taʼlim 

Tumanda 3 ta oliy oʻquv yurti (Oʻzbekiston milliy universiteti, ToshDTU, 2Toshkent tibbiyot instituti), 1 litsey, 1 kasbxunar kolleji, 37 umumiy taʼlim maktabi, 1 sanʼat, 1 ta musiqa maktabi, 60 ta maktabgacha tarbiya muassasasi bor. 

 Tibbiyot 

Tuman aholisiga 47 oilaviy poliklinika, 20 ta kasalxona, 1 ta ruhiy kasallar shifoxonosi mavjud.

 Madaniyat 

8 madaniyat uyi va saroyi, 10 ta kutubxona, yosh tomoshabinlar teatri, tabiat muzeyi, "Oymomo" madaniyat va istirohat bogʻi, bir necha kichik dam olish maskanlari, mavjud. 

 Sport 

Tuman xududida 5 ta stadion, 6 ta suzish havzasi, 57 sport zali, 10 ta tennis majmuasi xizmat koʻrsatadi. "Oʻzekspomarkaz" xalqaro koʻrgazmalar majmui, "Olimpiya" mexmonxonasi faoliyat koʻrsatadi. 

 Savdo 

3 ta bozor, 110 oziq-ovqat va 51 sanoat mollari doʻkoni, 196 ta umumiy ovqatlanish korxonasi, 467 maishiy xizmat koʻrsatish shoxobchasi mavjud."" OʻzME. O-harfi Birinchi jild. Toshkent, 2000-yil

 Qurilish 

Mustaqillik yillarida Sagʻbon, Qorasaroy, Forobiy koʻchalari kengayib, Moyqoʻrgʻon, Beshqoʻrgʻon mavzelari tashkil qilindi, uz. 1 km dan ziyod koʻprik bunyod etildi.

Tuman xududida meʼmoriy yodgorliklardan Barokxon madrasasi, Qaffol Shoshiy maqbarasi bor. Beruniy, Furqat, Sobir RahimovvaL. B. Shastri, Berdaq, A. Kodiriyga haykal oʻrnatilgan. Shahar metropolitenining Beruniy metro styasi tuman xududida joylashgan.

 

Turkum:Oʻzbekiston tumanlari
Shayxontohur (daha)

Shayxontohur - oʻtmishda Toshkentdagi daha nomi. Shaharning sharqiy qismida (hozirgi Shayxontohur tumani hududining bir qismi) joylashgan. Toshkentning 4 dahasidan biri. Daha - bu XVIII asrda 10 ta mahalladan tashkil topgan hududiy birlik. Sh. dahasining nomi XIV asrda yashagan Shayx Xovandi Tohur nomidan olingan. Sh. hudud jihatdan eng katta, eng yosh daha hisoblangan. Shimoliy dan Sebzor (Jangob arigʻidan), jan. gʻarbdan Beshyogʻoch, gʻarb va shim. gʻarbdan Koʻkcha dahalari bilan chegaralangan. Yassaviya tariqati shayxlaridan Shayx Xovandi Tohur nomidan olingan. Sh. daqasi dastlab Shayx Xovandi Tohur meʼmoriy majmuasi (XV—XVI-asrlar) atrofida shakllana boshlagan. XVIII-asrning 80y.larida Yunusxoʻja hokimligi davrida Sh. dahasida yangi mudofaa devorlari bilan oʻralgan kichik oʻrda qurilgan. XIX asr boshida Qoʻqon xoni Olimxon Toshkentni egallagan paytda bu oʻrda buzilib, daha hududiga oʻtgan. Anqor kanali chap sohilida yangi oʻrda bunyod etilgan (XIX-asrning 30yilarida). Daha yerlari Anhordan bosh olgan ariqlardan sugʻorilgan. Toshkentning XIX asr oʻrtalaridagi 12 darvozasidan 3 tasi (Qoʻymas, Qoʻqon va Qashqar) Shayxontohur dahasidaЎринбоев А., Бўриев О. Тошкент Муҳаммад Солиҳ тавсифида. – Тошкент, 1983. joylashgan; 70 masjid, 3 Madrasa, koʻplab karvonsaroylar, tegirmonlar boʻlgan. Sh. 64 ta maqalladan tarkib topgan. Eski juva (Chorsu) bozorining bir qismi ham shahriga qaragan. Daha aholisi, asosan, degrezlik, egarchilik, gazmol toʻqish va boshqa; shahar atrofidagi Yalangʻoch, Qorasuv, Oqqoʻrgʻon, Darxon, Boʻz, Shoʻrtepa, Posira va boshqa mavzelarda joylashgan dala xrvlilarida esa dehqonchilik va bogʻdorchilik bilan shugʻullanganlar;

Turkum:Toshkent dahalari
Rossiya gerbi

Rossiya gerbi - Rossiya Federatsiyasining rasmiy davlat ramzi 1;Rossiya davlat bayrogʻi va Rossiya Federatsiyasi davlat madhiyasi bilan birga Rossiya asosiy davlat ramzlaridan biri. Rossiya federatsiyasi Prezidentining 1993-yil 30-noyabrda qabul qilingan 2050-sonli Farmoni bilan tasdiqlangan.2

 Rossiya Federatsiyasi gerbida tasvirlangan elementlar 

Har bir obyekt va chizilgan detallari mustaqil davlatning birligini, uning tarixiy shakllangan qadriyatlarini, anʼanalarga sodiqligini va oʻziga xoslikni saqlab qolishni ifodalovchi umumiy tushunchaning ajralmas qismi hisoblanadi. Fon bazasi markazining pastki qismida joylashgan bo'lib , yuqori va yumaloq pastki qirralari bilan aniq belgilangan xonadon qalqoni.

 Koʻp rangli xonadon qalqoni3 

Qalqondagi dominant tasvir tekis qanotli ikki boshli burgut. Toj bilan qoplangan har bir bosh, markazning yuqori qismida ikkita kichik lenta bilan bogʻlangan katta toj. Chap pogʻonaning tirnoqlarida burgut oltin toʻpni xoch bilan ushlab turadi, kuch deb ataladi, oʻng tirnoqlari qisqartirilgan tayoqni siqib chiqaradi.

Qizigʻi shundaki, septerning yuqori qismining xususiyatlari tufayli Rossiya emblemasi haqiqiy fraktal hisoblanadi. Hokimiyatning eng qadimgi ramzi yana ikki boshli burgut bilan qoplangan, bu qalqonda katta hajmdagi tasvirlanganligi bilan bir xil. Bunday elementni aks ettiradigan qiziqarli xususiyat Rossiya Federatsiyasining qurol-yarogʻini butun dunyodagi eng fraktal maqomiga aylantirdi.

Burgut koʻksida yana bir qalqon tasvirlangan. Unda ajdarhoni nayza bilan yengayotgan chavandoz aks etgan. Afsonaviy hayvon ot tuyoqlari ostiga yengilgan holda tasvirlangan.

 

Turkum:Geografiya
Pete Seeger

thumb|Seeger, 2007
Pete Seeger — 1919-2014 Crestonda tugʻilgan. Amerikalik qoʻshiqchi.

Turkum:Amerikalik erkak qoʻshiqchilar
Turkum:Grammy mukofoti sovrindorlari
Turkum:Amerikalik gitarachilar
Vektor (matematika)

right|thumb|300px|1-rasm.   vektori
Vektor (matematika) (lot. vector – eltuvchi) – bu son qiymati va yoʻnalishi bilan aniqlanadigan kattalikdir, yaʼni vektor deb yoʻnalishga ega boʻlgan kesmaga aytiladi.

Vektor – geometriyaning asosiy tushunchalaridan biri boʻlib, u son (uzunlik) va yoʻnalishi bilan toʻla aniqlanadi. Koʻrgazmali boʻlishi uchun uni yoʻnaltirilgan kesma koʻrinishida tasavvur qilish mumkin (1-rasmga ). Aslida vektorlar haqida gapirilganda, hammasi oʻzaro parallel bir xil uzunlik va bir xil yoʻnalishga ega boʻlgan yoʻnaltirilgan kesmalarning butun bir sinfini nazarda tutish toʻgʻriroq boʻladi.

 Misollar 
 Vektorga misollar 
 Olimjon shimolga 20 metr yurdi. „Shimol“ yoʻnalishi „20 metr“ masofa bilan birgalikda vektordir.
 Olma yerga soniyasiga 10 metr tushadi. Yerga yaʼni „pastga“ yoʻnalishi „soniyasiga 10 metr“ tezlik bilan qoʻshilganda vektor.
 Vektor boʻlmagan kattalikga misollar (SKALYAR) 
 Ikki joy orasidagi masofa 10 kilometr. Bu masofaga vektor deyilmaydi, chunki unda yoʻnalish yoʻq.
 Jismning uzunligi.
 Yashikdagi mevalar soni vektor emas.

 Belgilash 
Vektor kattaliklar ustida gorizontal strelka qoʻyilgan harflar bilan belgilanadi.

Vektorni ifodalovchi kesma uchlari A va B nuqtada boʻlsa, A nuqtadan B nuqtaga yoʻnalgan vektor kabi belgilanadi. Shuningdek, vektorlar (lotin alifbosining kichik harflari) shaklida ham belgilanishi mumkin.

 Vektorlar ustida amallar 
 Qoʻshish va ayirish 
Agar A, B, C ixtiyoriy nuqtalar boʻlsa, u holda boʻladi.
 Qoʻshish 
left|450px|thumb|Vektorlani qoʻshish
 va vektorlarini qoʻshish:
1-usul. Uchburchak usuli (yoxud uch nuqta qoidasi). Birinchi vektorning tugash nuqtasiga ikkinchi vektorning boshlangʻich nuqtasi koʻchiramiz va birinchi vektorning boshi bilan ikkinchi vektorning tugash nuqtalarini toʻgʻri chiziq bilan tutashtiramiz. Hosil boʻlgan vektor +ga teng boʻladi.
2-usul. Parallelogramm usuli. Ikkala vektorning boshlarini bir nuqtadan oʻtkazib ularni parallel chiziqlar yordamida parallelogrammgacha toʻldirsak, shu parallelogramning diagonali va vektorlarining yigʻindisi boʻladi.
 Ayirish 
 va vektorlarning ayirmasi deb, shunday vektorga aytiladiki, uning vektor bilan yigʻindisi vektorni beradi:.
 Songa koʻpaytirish 
 (x; y; z) vektorning λ songa koʻpaytmasi deb (λx; λy; λz)ga aytiladi.
 Skalar koʻpaytma 
Nol boʻlmagan ikkita va vektorning skalar koʻpaytmasi deb, bu vektorlar uzunliklarining ular orasidagi burchak kosinusiga koʻpaytmasiga aytiladi:
=··cosφ,
bunda φ – va vektorlar orasidagi burchak.

ABC uchburchak medianalari kesishgan O(x, y,z) nuqta koordinatasi: ,  ,  

 
 Isroilov.I. va Pashayev. Z. (2005). Geometriya II-qism: Akademik litseylar uchun sinov darslik. Toshkent: „Oʻqituvchi“ nashriyot-matbaa ijodiy uyi.
 Rahimqoriyev, A., (2010). Geometriya: umumiy oʻrta taʼlim maktablarining 8-sinfi uchun darslik. 2-nashri. Toshkent: Yangiyoʻl poligraph service.

Turkum:Matematika Turkum:Geometriya
Xromtov (tuman)

Xromtov tumani — Oqtoʻbe viloyatining shimoliy qismidagi maʼmuriy hudud. Yer maydoni 12,9 ming km2. Tuman 1935-yilda tashkil topgan. Aholisi kishi, oʻrtacha zichligi 1 km2-ga 3,2 kishidan toʻgʻri keladi (2013). Tuman markazi — Xromtov shahriwww.geonames.de Subdivisions of Kazakhstan in local languages.

 Iqlimi 
Tuman iqlimi keskin kontinental, qishi ancha sovuq, yozi issiq va qurgʻoq. Yanvar oyining oʻrtacha yillik harorati –16 – 18 °С ayrim vaqtlarda -44 °С gacha sovub ketadi. Iyul oyining yillik oʻrtacha harorati 21 – 23°С. Yogʻingarchilikning oʻrtacha yillik miqdori 250 – 300 mm.

 Aholi punktlari 
Oqjor (Novorossiyskoe), Boʻgetsoy, Koʻktov, Qoʻpa, Oqquduq (Kredikovka), Qudiqsoy, Qizilsuv, Maytoʻbe, Molodejnoye, Nikeltov, Oʻysilqora, Prostornoe, Sorisoy, Susanovka, Suxinovka, Tabantol, Tasoʻtkel, Troitskoe, Xromtov.

 Ijtimoiy soha 
Tumanda 38 ta maktab, 1 kasbiy-texnik maktab, 3 ta bolalar bogʻchasi, madaniyat uyi, kutubxonalar, stadionlar aholiga xizmat qilmoqda. Tibbiyot sohasida kasalxona, 29 feld.-akusherlik punkt, “Mugʻaljar” xordiq maskani aholi uchun xizmatdaQozoq Ensilopediyasi, II tom.

 

Turkum:Oqtoʻbe viloyati
Turkum:Qozogʻiston tumanlari
Bahrayn shaharlari

thumb|330px|Map of Bahrain
Bahrayn shaharlari

 Manama — 154 700
 Al-Maharraq :en:Al-Muharraq — 98 800
 Riffa :en:Riffa — 86,100
 Madina-Hamad :en:Madinat Hamad — 57 000
 Avali :en:A'ali — 51 400
 Isataun :en:'Isa- 39 800
 Sitra :en:Sitrah — 37 100
 Al-Budayyi :en:Al-Budayyi' — 33 200
 Jidd-Haffs :en:Jidd Haffs — 32 600
 Al-Malikiyah :en:Al-Malikiyah — 14 800
 Al-Hidd :en:Al Hidd

 Adabiyot
Ray William Johnson

Ray William Johnson (taxallusi — RWJ; t. 14-avgust, 1981) amerikalik video blogger, produser va aktyor boʻlib, YouTube'dagi virus videolarni izohlovchi Equals Three (=3) seriali orqali tanilgan.Humphrey, Michael (28-iyun 2011-yil). Ray William Johnson: =3 Adds Up To Most-Subscribed On YouTube, ForbesGasch, David (7-fevral 2011-yil). Pop!shots: ʻEquals Three’ goes viral , Boise State Arbiter Equals Threeda koʻrsatilgan aksar videolar shuhrati ortishi kuzatilgan.(4-mart 2011-yil). Lo más visto del mes en YouTube Argentina, Canal-AR (in Spanish, Argentine technology publication)Vnouček, Petr (5-mart 2001-yil).Nejlepší videa: Bowling s kočkou a polský Pat a Mat, Týden (in Czech)Hathaway, Jay (2-mart 2011-yil). Co Za Asy – What Is It, and Why Is Everyone Posting It in YouTube , Urlesque (AOL) ("Superstar YouTuber Ray William Johnson")(12-dekabr 2010-yil). Reinangrep på NRK-reporter sees av millioner på YouTube-kanal, NRK (in Norwegian) (noting rise in popularity of video about a reindeer attack due to Johnson's coverage; notes that Johnson is one of YouTube's biggest celebrities, "en av YouTubes aller største kjendiser," with more than two million subscribers, with the largest comedy channel on YouTube with more than 373 million views)(22-may 2010-yil). Türkiye'den YouTube'tan en popüler kişi kim? , Beyaz Gazette (in Turkish) 2011-yil fevralida eng koʻp qaralgan yigirma videoning oltitasi Johnson'ga tegishli edi.Balleck, Matt (14-fevral 2011-yil). Three Ways Brands Can Act More Like Partners On YouTube , MediaPost Publications 2012-yil sentyabriga kelib, Johnson videolariga qarashlar soni 2 milliarddan oshib ketdi. 2013-yil dekabrida RayWilliamJohnson YouTube kanali obunachilari soni 10,6 million, qarashlar soni esa 2,6 milliardga yetdi. 2013-yil 30-dekabrida Johnson Facebook sahifasida 2014-yilda boshqa ishlar bilan band boʻlishini rejalashtirayotgani tufayli Equals Three serialini yopmoqchi ekanini eʼlon qildi.

 

Turkum:Amerikalik erkak aktyorlar
Turkum:Amerikalik erkak qoʻshiqchilar
Turkum:Yashayotgan insonlar
Philip Seymour Hoffman

Philip Seymour Hoffman (23-iyul, 1967 — 2-fevral, 2014) amerikalik aktyor va rejissor boʻlgan. 2005-yili Capote biografik filmi uchun Eng yaxshi aktyor nominatsiyasida Akademiya mukofotini olgan, bir necha marta Akademiya mukofotiga nomzod boʻlgan.

Hoffman ijodini 1991-yilda boshlab, 1992-yildan kinolarda suratga tushib keldi. U diqqatga loyiq bir necha filmlarda, jumladan Ayol isi (1992), Twister (1996), Boogie Nights (1997), The Big Lebowski (1998), Patch Adams (1998), Magnolia (1999), The Talented Mr. Ripley (1999), Almost Famous (2000), Red Dragon (2002), 25th Hour (2002), Punch-Drunk Love (2002) va Cold Mountain (2003) filmlarda ikkinchi plan rollarni oʻynab tanildi.

2005-yilda Hoffman Capote filmida bosh rolni ijro etib, Akademiya mukofotini erishdi. U shuningdek Charlie Wilson's War (2007), Doubt (2008) va The Master (2012) filmlaridagi rollari uchun Akademiya mukofotiga nomzod boʻldi. Tanqidchilardan ijobiy baholar olgan boshqa filmlariga Owning Mahowny (2003), Before the Devil Knows You're Dead (2007), The Savages (2007), Synecdoche, New York (2008), Moneyball (2011) va The Ides of March (2011) kiradi. 2010-yilda Hoffman Jack Goes Boating filmiga rejissorlik qildi.

Hoffman 2014-yil 2-fevral kuni vafot etdi. The New York Times gazetasi nekrologda Hoffman haqida „ehtimol, oʻz avlodining eng tirishqoq va izzatli amerikalik aktyori“ deb yozdi.

 

 
 

Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:Amerikalik kinoprodyuserlar
Chalqar (tuman)

Chalqar tumani — Oqtoʻbe viloyatining janubi-sharqiy qismidagi maʼmuriy hudud. Yer maydoni 62,2 ming km2. Tuman 1921-yilda tashkil topgan. Aholisi kishi, oʻrtacha zichligi 1 km2-ga 0,7 kishidan toʻgʻri keladi (2013). Tuman markazi — Chalqar shahriwww.geonames.de Subdivisions of Kazakhstan in local languages.

 Iqlimi 
Tuman iqlimi keskin kontinental, qishi ancha sovuq, yozi issiq va qurgʻoq. Yanvar oyining oʻrtacha yillik harorati –10 — 12 °С, shimoliy qismida –14 — 16 °С. Iyul oyining yillik oʻrtacha harorati 24 – 26°С. Yogʻingarchilikning oʻrtacha yillik miqdori 150 – 200 mm.

 Aholi punktlari 
66-temir yoʻl razyezdi, 67-temir yoʻl razyezdi, Begumbet, Birshoʻgʻir, Boyqadam, Boʻzoʻy, Esetota, Kengdola, Koʻpmoʻla, Munke Biy, Olabosh, Olaqoʻzi, Oqqaytim, Qo'tirtosh, Qonbaxtli, Qorabuloq, Qorashoʻqot, Qoratol, Qoratoʻgʻoy, Qoviljir, Qoʻpasoʻr, Qoʻpatoy, Qo‘rg‘onjar, Quyonquloq, Saridulak, Shilikti, Shoʻqisuv, Toldiqum, Toshbuloq, Tumolikoʻl, Ushquroy.

 Ijtimoiy soha 
Tumanda 44 ta maktab, 1 kasbiy-texnik maktab, sport maktabi, 3 ta bolalar bogʻchasi, 4 ta madaniyat uyi, 12 kutubxona, stadionlar aholiga xizmat qilmoqda. 
Tibbiyot sohasida tuman kasalxonasi va shifoxonasi, 1 qishloq kasalxonasi, 2 feld.-akusherlik punkt, 10 feldsherlik punkt aholi uchun xizmatdaQozoq Ensilopediyasi, 9 tom.

 

Turkum:Oqtoʻbe viloyati
Turkum:Qozogʻiston tumanlari
Kabul Dreams

Kabul Dreams (ingl. Qobul tushlari) Afgʻonistonning Qobul shahrida 2008-yili tuzilgan rock guruhdir. Guruh Sulaymon Qardosh (vokal), Siddiq Ahmad (bas) va Mujtaba Habibi (dovul) dan iborat. Guruh BBC tomonidan "Afgʻonistonning birinchi rock guruhi," deb eʼtirof etildi. 2013-yil aprelida Olmoniyaning Sellaband kompaniyasi koʻmagida Plastic Words nomli birinchi albomini chiqarishdi.

Kabul Dreams aʼzolari oʻzbek, pushtu va dariy tillarida gapirib, inglizchada kuylashadi.

 
 Kabul Dreams Soundcloud sahifasi
Hasan Ruhoniy

Hasan Ruhoniy — 2013-yildan 2021-yilgacha Eron Islom Respublikasining Prezidenti. 1948-yil, 12-noyabrda Eronning Sorhe shahrida tugʻilgan. Hasan Ruhoniy siyosatchilikdan tashqari Islomning Shia mazhabi yetakchisi hamdir. Hasan Ruhoniy Eronning 7-prezidenti hisoblanadi.

 Hayoti 
Hasan Ruhoniy 1948-yil 12-noyabrda Eronning Semnan ostanidagi Sorhe shahrida tugʻilgan. Diniy savodni 1960-yildan boshlab oldi. 1969-yil Tehron universitetiga oʻqishga kirdi va 1972-yili Sud huquqlari boʻyicha bakalavr darajasiga koʻtarildi. 1995-yilda Shotlandiyaning Glazgo shahridagi Kaledon Universitetida „Eron misolida Islomiy qonunchilik“ (The Islamic legislative power with to the Iran experience) magisterlik dissertatsiyasini yoqladi. 1999-yili oʻsha universitetda „Falsafa va Davlat huquqshunosligi“ boʻyicha doktor unvonini qoʻlga kiritdi.

Shuningdek Hasan Ruhoniy koʻp tillarda soʻzlasha oladi, bular: fors, arab, ingliz, fransuz va olmon tillaridirНовый президент Ирана: кто он?.

 Siyosiy karyerasi 
1991-yildan boshlab siyosiy karyerasi boshlandi. 1989-yildan „Milliy Xavfsizlikning oliy kengashi“ aʼzosi, 1999-yildan boshlab esa „Ekspertlar Hamjamiyati“ aʼzosi. Eron yadroviy dasturi boʻyicha Yevropa davlatlari bilan muzokara olib borgan.
2013-yil 15-iyun kuni „Prezideentlik saylovlari“da gʻalaba qozondi va „Eron Islom Respublikasi Prezidenti“ deb eʼlon qilindiEronda yangi prezident Hasan Ruhoniy qasamyodga keltirildi.

 Fotosuratlar 

 

 
 Hasan Ruhoniy Eron prezidenti sifatida ishga kirishdi
 Президентом Ирана избран Хасан Роухани
 Хасан Рухани вступает в должность президента Ирана
 
 Президент Ирана Хасан Роухани//Передача радиостанции "Эхо Москвы"
 Хасан Рухани: Почему Иран Стремится к Конструктивном Взаимодействию , Washington Post, 20 сентября 2013 года, перевод ПолиСМИ

Turkum:Eron siyosatshunoslari
Turkum:Eron prezidentlari
Turkum:Yashayotgan insonlar
Sorha

Sorha  — Eronning markaziy qismida, Semnan provinsiyasida joylashgan. Shahar Sorha shahristonining tarkibiga kiradi.

 Geografiya 
Shahar Semnanning shimoli-gʻarbiy qismida joylashgan. Provinsiyaning maʼmuriy markazi — Semnanning shimoli-sharqiy tarafidan oraliq masofasi taxminan 15 kilometr. Dengiz sathidan mutlaq balandligi — 1153 metr.

 Aholisi 
2006-yilgi sanoq boʻyicha, shahar aholisi 9,062 kishini tashkil qildi. 2013-yilgi maʼlumot boʻyicha, Sorha shahrida 9,773 kishi istiqomat qilmoqda.

 Transport 
Eng yaqin fuqorolik aeroporti — Semnan xalqaro aeroporti.

 Taniqli shaxslar 
 Hasan Ruhoniy — Eron Prezidenti.

 

Turkum:Eron shaharlari
Kaledon universiteti

Kaledon universiteti — Shotlandiyaning eng yirik universitetlaridan biridir. Universitetda 17,000 yaqin student bilim olmoqda. Kaledon universiteti 1993-yili tashkil topdi. Glazgo shahrida joylashgan.

 Taniqli oʻqituvchilar 
 Gordon Braun — Buyuk Britaniyaning Bosh vaziri

 Taniqli bitiruvchilar 
 Dryu Makintayr
 Hasan Ruhoniy — Eron Prezidenti

 
 Rasmiy sayti 

Turkum:Shotlansiya universitetlari
Oʻyil (tuman)

Oʻyil tumani — Oqtoʻba viloyatining shimoli-gʻarbiy qismidagi maʼmuriy hudud. Yer maydoni 11,5 ming km2. Tuman 1930-yilda tashkil topgan. Aholisi kishi, oʻrtacha zichligi 1 km2-ga 1,6 kishidan toʻgʻri keladi (2013). Tuman markazi — Oʻyil qishlogʻiwww.geonames.de Subdivisions of Kazakhstan in local languages.

 Iqlimi 
Tuman iqlimi keskin kontinental, qishi ancha sovuq, yozi issiq va qurgʻoq. Yanvar oyining oʻrtacha yillik harorati –14 — 16 °С, iyul oyining yillik oʻrtacha harorati 22 – 24°С. Yogʻingarchilikning oʻrtacha yillik miqdori 220 – 250 mm.

 Aholi punktlari 
Qayindi, Qorakemar, Qoraoʻy, Qaratal, Kamar, Koʻptoʻgʻoy, Sarbie, Oʻyil

 Ijtimoiy soha 
Tumanda 25 ta maktab, 1 madaniyat uyi, 14 kutubxona, 4 klub, 1 muzey aholiga xizmat qilmoqda. 
Tibbiyot sohasida tuman kasalxonasi va shifoxonasi, san.-epidemiologik stansiya, 8 feld.-akusherlik punkt aholi uchun xizmatdaQozoq Ensilopediyasi, 7 tom. Tuman hududi orqali Oʻyil – Shubarquduq, Oʻyil – Qoʻbda avtomabil yoʻllari oʻtadi.

 

Turkum:Oqtoʻba viloyati
Turkum:Qozogʻiston tumanlari
Rupert Grint

Rupert Alexander Lloyd Grint (1988-yilning 24-avgustda tugʻulgan) — Garri Potter filmlarida uchta bosh qahramonlardan biri Ron Weasley rolini oʻynagan ingliz aktyori. Grint Ron Uesli rolini ijro etganda 11 yoshda boʻlgan, u maktabdagi umumiy teatrga aʼzo boʻlgan. U 2001 va 2011-yillar oraligʻida Daniel Redkliff va Emma Uotsonlar bilan birga Garri Potter filmlarining barcha sakkiz qismida bosh rolni ijro etgan.

 Qisqa hayot yoʻli 
Grint Uesskeksda tugʻildi. Uning onasi Joanna Grint – uy bekasi (tugʻruq familiyasi Parson), otasi Nigel Grint suvenerlar ishlab chiqaruvchi. U oilada eng katta farzand edi. Undan keyin Jeyms ismli ukasi bor. Shuningdek Jorjina, Samanta va Sharlotta ismli singillari ham bor.

U „St Josephs Primary School“ nomli katolik maktabda taʼlim oldi. Maktabdalik davridayoq teatrga oʻzgacha mehr qoʻydi. Shu orada maktab teatrida katta boʻlmasada rollar ijro etdi. 16 yoshida maktabni bitirgach oʻz faoliyatsini boshladi.

 Faoliyat 

 Garri Potter (2001 – 2011) 

thumb|Rupert Grint 2007-yil, Toronto, Kanada. Garri Potter va Qaqnus jamiyati filmi namoyishi

thumb|Uotson,Redkliff va Grintlarning oyoq va qoʻl izlari.(chapdan oʻngga qarab)

2001-yilning boshida muallifi britaniyalik ayol J.K Rouling boʻlgan bestseller asar „Harry Potter va hikmatlar toshi“ kitobiga film ishlana boshlandi. Film uchun Rouling – ssenariynavist, Syuzi Figgs – assistent va Kris Kolambus – Rejissor sifatida ish yurita boshladilar.

 Filmografiya 

 Filmlar 
+ Yili Nomi Rol Notes 2001 Harry Potter and the Philosopher’s Stone Ron Weasley 2002 Harry Potter and the Chamber of Secrets Ron Weasley 2002 Thunderpants Alan A. Allen 2004 Harry Potter and the Prisoner of Azkaban Ron Weasley 2005 Harry Potter and the Goblet of Fire Ron Weasley 2006 Driving Lessons Ben Marshall 2007 Harry Potter and the Order of the Phoenix Ron Weasley 2009 Harry Potter and the Half-Blood Prince Ron Weasley 2010 Cherrybomb Malachy McKinney 2010 Wild Target Tony 2010 Harry Potter and the Deathly Hallows – Part 1 Ron Weasley 2011 Harry Potter and the Deathly Hallows – Part 2 Ron Weasley 2012 Into the White Gunner Robert Smith 2013Charlie Countryman Carl 2013 CBGB Cheetah Chrome 2013 Foosball Amadeo Voice role 2014 Postman Pat: The Movie — You Know You're the One Josh Voice role / Post-production

 

 
 
 Rupert Grint: Overview na MSN
 rupertgrint.org 
 rupertgrint.net 

Turkum:Angliya aktorlari
Turkum:Angliyalik erkak aktyorlar
Turkum:Angliyalik erkak televideniye aktyorlari
Turkum:Yashayotgan insonlar
Jezqazgʻan (viloyat)

Jezqazgʻan viloyati — Qozoq SSR (1973—1991) va Qozogʻiston Respublikasining (1991—1997) tarkibidagi maʼmuriy hudud. Maʼmuriy markazi - Jezqazgʻan shahri.

 Geografiyasi 
Viloyat Qozogʻistonning markaziy qismida joylashgan. Maydoni 313,4 ming km2.

 Tarixi 
1973-yil 20-martda Qozoq SSR tarkibida Qaragʻandi viloyatining shimoliy qismida tashkil topgan. 1991-yildan buyon Qozogʻiston Respublikasining tarkibidaПостановление Президиума Верховного Совета Республики Казахстан от 8 сентября 1992 года «О переименовании и упорядочении транскрибирования на русском языке наименований отдельных административно-территориальных единиц Республики Казахстан».. 1997-yili qaytadan Qaragʻandi viloyatining tarkibiga qoʻshildi.

 Hududiy boʻlinishi 
1989-yil Jezqazgʻan viloyatining tarkibiga 4 ta viloyatga boʻysunuvchi shahar va 7 ta tuman kirdi:
 № Tuman (shahar kengashi) Markazi Aholisi (1989), kishi 1 Balxash shahar kengashi Balxash100 533 2 Jezqazgʻan shahar kengashi Jezqazgʻan128 872 3 Qarajal shahar kengashi Qarajal17 849 4 Nikolsk shahar kengashi Nikolskiy71 759 5 Agʻadir tumani Agʻadir43 548 6 Aqtoʻgʻay tumani Aqtoʻgʻay16 390 7 Jezdi tumani Jezdi20 476 8 Janaarqa tumani Atasuv38 664 9 Priozerniy tumani Shashubay17 613 10 Ulutau tumani Ulutau11 592 11 Shet tumani Aqsu-Ayuli26 860

 
 Всемирный исторический проект 

 

Turkum:Qozoq SSR
Turkum:Qozogʻiston viloyatlari
Toʻrgʻay (viloyat)

Toʻrgʻay viloyati — Qozoq SSR (1970—1988) va Qozogʻiston Respublikasining (1990—1997) tarkibidagi maʼmuriy hudud. Maʼmuriy markazi - Orqaliq shahri.

 Geografiyasi 
Viloyat Qozogʻistonning markaziy qismida, Yesil va Toʻrgʻay daryolari havzasida joylashgan. Maydoni 111,9 ming km2. Oqtoʻba, Qoʻstanay, Koʻkchatov, Tselinogarad va Jezqazgʻan viloyatlari bilan chegaradosh edi.

 Tarixi 
1970-yil 23-noyabrda Qozoq SSRning tarkibidagi Qoʻstanay viloyatining sharqiy tumanlarini Oqmoʻla viloyatining gʻarbiy tumanlarini biriktirish natijasida Toʻrgʻay viloyati tashkil topdi. Viloyat markazi etib Orqaliq shahri tanlandi. 1988-yilning 2-iyunida viloyat parchalandi.

1990-yil avgust oyida viloyat qaytadan tashkil topdi. 1991-yilning 16-dekabridan boshlab Qozogʻiston Respublikasining tarkibida. 1997-yil Toʻrgʻay viloyatining hududi Qoʻstanay va Oqmoʻla viloyatlarining tarkibiga qoʻshib berildi.

 Aholisi 
 Milliy tarkibi 
SSRIning 1970-yildagi aholisi sanogʻi boʻyicha viloyatning milliy tarkibi quyidagicha boʻldi: qozoqlar (32,5 %), ruslar (33,7 %), ukrainlar (15 %), shuningdek olmonlar (5,2 %), beloruslar (4,7 %), tatarlar, oʻzbeklar, boshqirdlar, marilar, chuvashlar, moldavanlar, udmurtlar, mordvalar v.b. Aholining oʻrtacha zichligi - 1 km2-ga 2,3 kishi edi. Shahar aholisinining salmgʻi 31 % (80 ming kishi, 1975) tashkil qildi.

 Hududiy boʻlinishi 
1988-yili Toʻrgʻay viloyatining tarkibiga 1 viloyatga boʻysunuvchi shahar (Orqaliq) va 9 ta tuman kirdi:
 № Tuman Markazi Aholisi (1989), чел. 1 Orqaliq shahar kengashi Orqaliq62 367 2 Amangeldi tumani Amangeldi27 998 3 Orqaliq tumani Rodina23 216 4 Derjavin tumani Derjavinsk30 634 5 Jangeldi tumani Toʻrgʻay28 765 6 Yesil tumani Yesil44 466 7 Yaxshi tumani Yaxshi20 542 8 Janadala tumani Tasli-Taldi13 058 9 Qiyma tumani Janaqiyma21 110 10 Oktyabr tumani Oktyabrskoye22 852

 
 Тургайская область
 Всемирный исторический проект 
 Путешествие на Тургай (фото)

 

Turkum:Qozoq SSR
Turkum:Qozogʻiston viloyatlari
Turkum:Qozogʻiston tarixiy viloyatlari
Toʻrgʻay

Toʻrgʻay quyidagilardan birini anglatadi:

 Toʻrgʻaylar — Chumchuqsimonylar turkumi oilasi.
 Toʻrgʻay platosi — Qozogʻistonning shimoli-gʻarbidagi platosimon qir.
 Toʻrgʻay soyligi — shimoldan janubga Toʻrgʻay platosi va Gʻarbiy Sibir tekisligi hamda Turon pasttekisligining shimoliy qismini kesib oʻtgan eroziontektonik soylik. 
 Toʻrgʻay viloyati — Qozoq SSR (1970—1988) va Qozogʻiston Respublikasining (1990—1997) tarkibidagi maʼmuriy hudud.
 Toʻrgʻay (daryo) — Qozogʻiston Respublikasidagi daryo.
Janaqiyma (Oqmoʻla viloyati)

Jana Qiyma  — Qozogʻiston Respublikasi Oqmoʻla viloyati Yaxshi tumanidagi qishloq. Janaqiyma qishloq okrugining maʼmuriy markazi. Viloyat markazi — Koʻkchatov sharidan 260 km, Otbosar shahridan 65 km masofada joylashgan. 

 Aholisi 
1999-yili qishloq aholisi 2,011 kishini tashkil qildi (9,87 erkaklar va 1,024 ayollar) . Qishloqda 2009-yildagi statistikaga tayanadigan boʻlsak 1,410 kishi istiqomat qilmoqda (719 erkaklar va 691 ayollar).

 Ijtimoiy soha 
1972 – 97 yil Qiyma tumanining markazi boʻlgan. Qishloqda «Qiyma» jamaotchligi, chorva xoʻjaliklar faoliyat yuritadi. Janaqiymada oʻrta maktab, madaniyat uyi, klub, kasalxona v.b mahkamalar faoliyat yuritadi. Aholisi boshqa hududlarga avtomabil yoʻli orqali qatnaydi. Qozoq Ensiklopediyasi

 

 

 
Turkum:Qozogʻiston qishloqlari
Turkum:Oqmoʻla viloyati
Misha Ge

Ge Misha Tszyunovich (1991-yil 17-mayda tugʻilgan) — xalqaro toifadagi sport ustasi. 2010-yildan muzda nafis uchish boʻyicha Oʻzbekiston terma jamoasi aʼzosi. Misha Ge Oʻzbekiston terma jamoasi tarkibida Fransiya, AQSh, Avstriya, Turkiya, Germaniya, Yaponiya, Xitoy, Bolgariya, Polsha kabi oʻndan ziyod mamlakatlarda boʻlib oʻtgan xalqaro turnirlarda qatnashib koʻplab sovrinli oʻrinlarni qoʻlga kiritdi.

Misha Ge 2014-yil 7-23-fevral kunlari Sochi shahrida oʻtkazilgan qishki Olimpiada oʻyinlarida ham ishtirok etdi. 13-fevral kuni qisqa dastur boʻyicha oʻtkazilgan musobaqalarda, 14-fevral kuni esa erkin dastur boʻyicha oʻtkazilgan musobaqada gʻoliblik uchun bahs yuritdi.

 Sport faoliyati 
 Musobaqa 2009—2010 2010—2011 2011—2012 2012—2013 Jahon chempionati 30 19 16 Toʻrt qitʼa jahon chempionati 12 9 11 Oʻzbekiston chempionati 1 1 Qishki Osiyo oʻyinlari 6 Finlandia Trophy 6 NRW Trophy 5 Xalqaro kubok 8 Icechallenge 2 4

 

 

 Oʻzbekistonlik Ge Olimpiadaning 13-fevraldagi musobaqalarida qatnashadi, Ozodlik radiosi, 13-fevral, 2014

Turkum:Oʻzbekiston qishki sport sportchilar‎
Artem Voronov

Voronov Artem Andreevich — 1993-yil 26-mart kuni Toshkent shahrida tavallud topgan. 2005-yildan buyon togʻ changʻisi boʻyicha Oʻzbekiston terma jamoasi aʼzosi. Xalqaro toifadagi sport ustasi.

Terma jamoa tarkibida Avstriya, Germaniya, Italiya, Fransiya, Qozogʻiston, Koreya kabi qator davlatlarda oʻtkazilgan xalqaro turnirlarda ishtirok etgan. 2009, 2010 va 2012-yillarda oʻsmirlar oʻrtasida oʻtkazilgan jahon chempionatlari qatnashchisi. 2011-yili oʻtkazilgan qishki Osiyo oʻyinlari ishtirokchisi. Mazkur qitʼa oʻyinlaridan soʻng xalqaro toifadagi sport ustasi unvoniga sazovor boʻlgan.

Artem Voronov Qozogʻiston va Eron davlatlarida boʻlib oʻtgan oʻsmirlar oʻrtasidagi Osiyo chempionati sovrindori. Sochi-2014 oʻyinlari yoʻllanmasiga 2013-yilning avgust-sentabr oylarida Yangi Zelandiyada oʻtkazilgan musobaqalarda ega boʻldi va boʻlajak musobaqaga Italiya, Avstriya va Shveysariyada tashkil etilgan oʻquv-mashgʻulot yigʻinlari orqali tayyorgarlik koʻrdi.

Artem Voronov 2014 Qishki olimpiya oʻyinlaridagi ishtirokini 13-fevral kuni togʻ changʻisining super kombinatsiya boʻyicha oʻtkaziladigan musobaqalarida boshlaydi. Mazkur musobaqalar Toshkent vaqti bilan soat 12:00da boshlanadi. 16-fevral kuni Artem togʻ changʻisining super gigant musobaqasida ishtirok etsa (Toshkent vaqti bilan soat 12:00da boshlanadi), 22-fevralda slalom boʻyicha oʻtkaziladigan musobaqada startga chiqadi (Toshkent vaqti bilan soat 17:45da boshlanadi).

 

Turkum:1993-yilda tugʻilganlar
Turkum:26-martda tugʻilganlar
Olimpiya xartiyasi

thumb|upright|Olimpiya mashʼali
Olimpiya xartiyasi Olimpiya oʻyinlarini tashkillashtirish va Olimpiya harakatini boshqarish uchun qoida va koʻrsatmalar toʻplamidir. Xartiya oxirgi marta 2013-yil 9-sentabrida yangilandi.

Olimpiya xartiyasi Xalqaro Olimpiya Qoʻmitasi tomonidan qabul qilinib, fundamental prinsip, qoida va qarorlardan iborat. Olimpiya xartiyasi rasmiy ikki — fransuz va ingliz tillarida tuzilgan, boshqa tillarga mahalliy Olimpiya qoʻmitalari tomonidan tarjima qilinishi mumkin. Bunda xartiyaning fransuzcha matni bosh boʻlib, tahrirlar avvalo fransuzchada qilinadi va inglizchaga oʻgiriladi.

Olimpiya xartiyasining bosh prinsiplaridan biri quyidagicha:

 Joriy Olimpiya xartiyasi
UTC+3:30

450px|right|thumb| UTC+3:30 xaritadagi jahon vaqt mintaqasi: havo rangda — UTC+3:30 mintaqasi butun yil davomida 
UTC+3:30 — Greenwich oʻrtacha vaqtidan 3:30 soatga surilgan vaqt mintaqasi. Bu vaqt mintaqasidan butun yil Eron Islom Respublikasida foydalanishadi (Tehron vaqti).

 Davlatlar 
 

Turkum:Vaqt mintaqalari
Turkum:UTC ofsetlari
Turkum:Eronda vaqt
Bob Barker

thumb|Barker, 2011
Robert William "Bob" Barker — 1923-yil Suffolkda tugʻilgan. Amerikalik aktyor, komediyachi. Alf teleserialining 18-qismida oʻz-oʻzini oʻynagan.

 

Turkum:Amerikalik erkak aktyorlar
Turkum:Amerikalik erkak televideniye aktyorlari
2022-yilgi Qishki Olimpiada oʻyinlari

Qishki Olimpiada oʻyinlari 2022 — 2022-yili boʻlib oʻtgan, hisob boʻyicha 24-Qishki olimpiada oʻyinlaridir. Ushbu Olimpiada oʻyinlarini oʻtkazish uchun 2013-yildan rasmiy arizalar qabul qilish boshlandi. 2015-yili iyul-avgust oylarida Kuala-Lumpurda (Malayziya) Halqaro Olimpiya Qoʻmitasi mezbon shaharni eʼlon qildi.
 Rasman oʻz nomzodini qoʻygan shaharlar 
 Almati - Qozogʻiston janubiy poytaxti Almati, birinchilardan boʻlib oʻz nomzodini mezbonlikka qoʻydi.
 Pekin-Chjanszyakou - agarda ushbu shahar mezbonlikni qoʻlga kiritadigan boʻlsa, tarixda ham yozgi ham qishki olimpiadalarni oʻtkazgan ilk shaharga aylanadi.

 Oʻz nomzodini qaytarib olgan shahar 
 Stokgolm - Shvetsiya poytaxti avvalroq oʻz nomzodini qoʻygan edi, biroq 2014-yilning boshida shahar oʻz nomzodini qaytarib oldi va Olimpiadani oʻtkazishi mumkin boʻlgan shaharlar safidan chiqdi.
 Lvov
 / Krakov-Yasna
 Oslo

 Oʻz nomzodini qoʻymoqchi boʻlgan, lekin keyinroq nomzodini qaytarib olgan shaharlar 
 Denver
 Kvebek
 Helsinki, Taxkovuori va Kuopio
 Tuluza
 Brashov
 Sarayevo
 Xarbin

 

Turkum:Yillar boʻyicha Qishki Olimpiya oʻyinlari
Toʻrtburchak

220px|thumb|right

Toʻrtburchak – Yevklid geometriyasida toʻrtta uchga ega boʻlgan, uchlarining hech bir uchtasi bir tekislikda yotmaydigan geometrik figuradir.

Oddiy (yoki tekis) toʻrtburchak ABCD ning ichki burchaklari yigʻindisi 360 gradusga tengdir:

 

 

Turkum:Matematika
Turkum:Geometriya